Genevieve Nnaji (amezaliwa tar. 3 Mei 1979 mjini Mbaise, Imo, Nigeria) ni mwigizaji, mzalishaji na muongozaji wa filamu kutoka nchini Nigeria. Alishinda tuzo ya  Africa Movie Academy award akiwa muigizaji bora wa kike aliye kuwa kama muhusika mkuu, mwaka 2005, ikimfanya kuwa muigizaji wa kwanza kushinda tuzo hiyo. Nnaji alizaliwa Mbaise, jimbo la Imo, Nigeria, na alikulia  Lagos. Akiwa wa nne kati ya watoto nane, alikulia katika familia ya maisha ya kati; baba yake alifanya kazi kama mhandisi na mama yake alifanya kazi kama mwalimu wa shule ya awali. Alisoma katika chuo cha  kimethodist cha  wasichana (Yaba, Lagos), kabla ya kuhamia chuo kikuu cha Lagos, ambapo alihitimu na shahada ya Sanaa ya ubunifu. Wakati akiwa chuoni Alianza kutafuta kazi za uigizaji Nollywood. Nnaji alianza shughuli zake za uigizaji akiwa kama mwigizaji mtoto kwenye tamthilia za televisheni – Ripples akiwa na umri wa miaka 8. Pia amewahi kushirikishwa kwenye matangazo ya biashara kadhaa ikiwemo kinywaji cha Pronto na sabuni ya Omo. Mnamo mwaka wa 1998 akiwa na umri wa miaka 19 alianza kuonekana katika soko la filamu za watu wakubwa za Kinigeria – “Most Wanted”.